Ukrajna 2003-ban vett részt először az Eurovíziós Dalversenyen. Bár első alkalommal még csak a 14. helyen végeztek, már a második részvételük során nyerni tudtak, így a 2005-ös, ötvenedik versenynek Kijev adhatott otthont. A hazai rendezésű versenyen a 19. helyen zártak. 2006-ban újra a legjobbak közt végeztek, hetedikek lettek. A következő két évben a nőimitátor Verka Serduchkával, majd Ani Lorakkal állhattak fel újra a dobogóra, mindkétszer ezüstérmesek lettek. 2009-ben a döntőben 12. helyet szerezték meg.